ประกาศธนาคารแห่งประเทศไทย เรื่อง กำหนดหลักเกณฑ์และวิธีการให้กู้ยืมเงินเพื่อซื้อหลักทรัพย์
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
กำหนดหลักเกณฑ์และวิธีการให้กู้ยืมเงินเพื่อซื้อหลักทรัพย์
--------------------------

 อาศัยอำนาจตามความในมาตรา
๔๖ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ธนาคารแห่งประเทศไทย 
ออกข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

 ข้อ ๑
ให้ยกเลิกประกาศธนาคารแห่งประเทศไทย
เรื่อง กำหนดหลักเกณฑ์
และวิธีการให้กู้ยืมเงินเพื่อซื้อหลักทรัพย์
และวิธีการรับมอบหมายให้ขายหลักทรัพย์สำหรับ
บริษัทหลักทรัพย์
ลงวันที่ ๑๗ มิถุนายน ๒๕๒๙

 ข้อ ๒
ในประกาศนี้คำว่า "หลักทรัพย์" หมายความว่า
หลักทรัพย์ที่เป็นหลัก
ทรัพย์จดทะเบียนและหลักทรัพย์รับอนุญาตตามกฎหมายว่าด้วยตลาดหลกทรัพย์แห่งประเทศไทย
เว้นแต่พันธบัตรรัฐบาลหรือหลักทรัพย์ที่รัฐบาลค้ำประกันต้นเงินและดอกเบี้ย

 ข้อ ๓
ในการที่บริษัทหลักทรัพย์ให้บุคคลใดบุคคลหนึ่งกู้ยืมเงินเพื่อซื้อหลัก
ทรัพย์ บริษัทหลักทรัพย์ต้องกำหนดให้ผู้กู้นำหลักทรัพย์นั้นมาเป็นประกัน

 ข้อ ๔
ในกรณีที่บริษัทหลักทรัพย์ทำสัญญากำหนดวงเงินในการให้บุคคลใด
บุคคลหนึ่งกู้ยืมเงินเพื่อซื้อหลักทรัพย์
บริษัทหลักทรัพย์ต้องให้ผู้กู้ชำระเงินหรือนำตั๋วสัญญา
ใช้เงินของบริษัทเงินทุนมาวางเป็นประกันในวันที่ทำสัญญากำหนดวงเงินนั้น
 อัตราส่วนของจำนวนเงินที่ชำระหรือจำนวนเงินตามตั๋วสัญญาใช้เงินที่วางเป็น
ประกันดังกล่าวต่อวงเงินที่กำหนดในสัญญาต้องไม่ต่ำกว่าร้อยละยี่สิบห้าหรืออัตราส่วนที่ตลาด
หลักทรัพย์แห่งประเทศไทยกำหนดในเรื่องเดียวกันตามประกาศตลาดหลักทรัพย์แห่งประเทศไทย
ว่าด้วยการกำหนดอัตราส่วนการให้กู้ยืมเงินที่มีหลักทรัพย์มาวางเป็นประกันต่อหลักทรัพย์ที่มาวาง
เป็นประกันแล้วแต่อัตราส่วนใดจะมากกว่า

 ข้อ ๕
ในกรณีที่บริษัทหลักทรัพย์ให้บุคคลใดบุคคลหนึ่งกู้ยืมเงินเพื่อซื้อหลักทรัพย์
โดยมิได้มีการทำสัญญากำหนดวงเงินให้กู้ยืมไว้ก่อนตามข้อ
๔
บริษัทหลักทรัพย์ต้องให้ผู้กู้ชำระ
เงินหรือนำตั๋วสัญญาใช้เงินของบริษัทเงินทุนมาวางเป็นประกันไม่ช้ากว่าวันที่ซื้อหลักทรัพย์นั้น
 อัตราส่วนของจำนวนเงินที่ชำระหรือจำนวนเงินตามตั๋วสัญญาใช้เงินที่วางเป็น
ประกันดังกล่าวต่อราคาหลักทรัพย์ที่ซื้อและนำมาวางเป็นประกันต้องไม่ต่ำกว่าร้อยละยี่สิบห้าหรือ
อัตราส่วนที่ตลาดหลักทรัพย์แห่งประเทศไทยกำหนดในเรื่องเดียวกันตามประกาศตลาดหลักทรัพย์
แห่งประเทศไทยว่าด้วยการกำหนดอัตราส่วนการให้กู้ยืมเงินที่มีหลักทรัพย์มาวางเป็นประกันต่อ
หลักทรัพย์ที่มาวางเป็นประกันแล้วแต่อัตราส่วนใดจะมากกว่า
 การตีราคาหลักทรัพย์เพื่อปฏิบัติการตามวรรคสองให้ถือราคาที่ได้ซื้อหลักทรัพย์
นั้นเป็นเกณฑ์

 ข้อ ๖
ประกาศนี้ให้ใช้บังคับเมื่อพ้นกำหนดเจ็ดวันนับแต่วันประกาศในราช
กิจจานุเบกษา

 ประกาศ
ณ วันที่ ๑๗ เมษายน ๒๕๓๐
  
กำจร สถิรกุล
 
ผู้ว่าการธนาคารแห่งประเทศไทย

[รก.๒๕๓๐/๗๕/๔พ/๒๐ เมษายน ๒๕๓๐]

 ธิดาวรรณ
/ แก้ไข
 ๒๓ ก.ย. ๒๕๔๕
 A+B(C)